CELEX: 62009FA0050
Language: sk
Date: 2011-05-12 00:00:00
Title: Vec F-50/09: Rozsudok Súdu pre verejnú službu (prvá komora) z  12. mája 2011 — Missir Mamachi di Lusignano/Komisia (Verejná služba — Úradníci — Žaloba o náhradu škody — Pravidlo zhody medzi žiadosťou, sťažnosťou a žalobou v oblasti náhrady škody — Kontradiktórna povaha konania — Použitie dôverného dokumentu s označením stupňa utajenia „Restreint UE“ v konaní na súde — Mimozmluvná zodpovednosť inštitúcií — Zodpovednosť za zavinenie — Príčinná súvislosť — Pluralita príčin škôd — Skutok, ktorého sa dopustila tretia osoba — Objektívna zodpovednosť — Povinnosť poskytnúť pomoc — Povinnosť inštitúcie zabezpečiť ochranu svojich zamestnancov — Zavraždenie úradníka a jeho manželky treťou osobou — Strata nádeje na prežitie)

6.8.2011   
            
            
               SK
            
            
               Úradný vestník Európskej únie
            
            
               C 232/39
            
         Rozsudok Súdu pre verejnú službu (prvá komora) z 12. mája 2011 — Missir Mamachi di Lusignano/Komisia
   (Vec F-50/09) (1)
   
   (Verejná služba - Úradníci - Žaloba o náhradu škody - Pravidlo zhody medzi žiadosťou, sťažnosťou a žalobou v oblasti náhrady škody - Kontradiktórna povaha konania - Použitie dôverného dokumentu s označením stupňa utajenia „Restreint UE“ v konaní na súde - Mimozmluvná zodpovednosť inštitúcií - Zodpovednosť za zavinenie - Príčinná súvislosť - Pluralita príčin škôd - Skutok, ktorého sa dopustila tretia osoba - Objektívna zodpovednosť - Povinnosť poskytnúť pomoc - Povinnosť inštitúcie zabezpečiť ochranu svojich zamestnancov - Zavraždenie úradníka a jeho manželky treťou osobou - Strata nádeje na prežitie)
   2011/C 232/66
   Jazyk konania: taliančina
   
      Účastníci konania
   
   
      Žalobca: Livio Missir Mamachi di Lusignano (Kerkhove-Avelgem, Belgicko) (v zastúpení: F. Di Gianni, R. Antonini a N. Sibona, advokáti)
   
      Žalovaná: Európska komisia (v zastúpení: L. Pignataro, B. Eggers a D. Martin, splnomocnení zástupcovia)
   
      Predmet veci
   
   Žaloba smerujúca k uloženiu povinnosti žalovanej zaplatiť peňažnú čiastku z dôvodu náhrady nemajetkovej a majetkovej ujmy, ktorú utrpel žalobca z dôvodu zavraždenia jeho syna, bývalého úradníka
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Výňatky z dokumentu z roku 2006 o bezpečnostných normách a kritériách bezpečnosti, ktoré Európska komisia poskytla Súdu pre verejnú službu v priebehu konania, budú bezodkladne zaslané späť Európskej komisii ako dôverná zásielka s označením „stupeň utajenia Restreint UE“.
            
         
               3.
            
            
               Európska komisia znáša všetky trovy konania.
            
         
      (1)  Ú. v. EÚ C 167, 18.7.2009, s. 27.